Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: szóló 20/1997. (III. 19.) BM rendeletet (a továbbiakban:
Paragraph Index: 190

(2) Az R. 2. számú melléklete a következő VI. ponttal egészül ki: „VI. A kormányrendelet 52. §-a értelmében kutyavezetői pótlékra jogosultak, akik — a szolgálati kutyával való foglalkozást (kiképzést, gondozást, ápolást és etetést) napi rendszerességgel, munkaköri feladatként végzik, illetve a szolgálati idejüknek több mint felét kutyával látják el, — a kutyás kiképzést végző szakoktató (kiképző, tanár) és a kutyavezető parancsnoka, amennyiben beosztásukhoz szolgálati állatot ténylegesen rendszeresítettek. A pótlék megállapítása szempontjából szolgálati kutyának minősül az az eb is, amely magántulajdonban van, de a szolgálati elöljáró engedélyével szolgálat ellátásra használnak, illetve szolgálati célokra kiképeznek.”

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes